རྨོ་མོ་འདས་ནས་ལོ་ངོ་གཉིས་འགོར་རྗེས་སུ།ང་རང་ཟི་ལིང་གྲོང་ཁྱེར་གྱི་ཞིབ་འཇུག་ལས་ཁུངས་ག་གེ་མོ་ཞིག་ཏུ་ལས་ཀ་གཉེར་བའི་རྒྱལ་ཁབ་ཀྱི་ལས་བྱེད་པ་ཞིག་ཏུ་གྱུར་པ་དང་།རྨོ་མོའི་གམ་ནས་འཚར་ལོངས་བྱུང་བའི་ལོ་ཟླ་དེའི་ཤུགས་རྐྱེན་གྱིས་ང་རང་ཡང་རྒུན་འབྲུམ་སྐམ་པོ་ཟ་རྒྱུར་དགའ་བའི་མི་ཞིག་ཏུ་གྱུར་འདུག་ཅིང་།རང་ཉིད་ཀྱིས་དཔེ་ཀློག་གམ་ངལ་གསོའི་བར་གསེང་དུ་རྒུན་འབྲུམ་སྐམ་པོ་རྡོག་འགའ་ཁ་ནང་དུ་རང་བཞིན་གྱིས་འཕངས་འགྲོ་དུས་ངས་རྒྱུན་པར་རྨོ་མོ་ལགས་དྲན་འོངས་ལ།རྨོ་མོ་ལགས་དྲན་ཐེངས་རེ་རེར།ང་ལ་ནམ་ཡང་རྨོ་མོ་ལགས་དང་འདྲ་བའི་མི་གཞུང་དྲང་དང་བྱམས་སྙིང་རྗེ་ལྡན་པ།དཀའ་སྡུག་ལ་མགོ་མི་སྒུར་བ།རྒྱུ་འབྲས་བརྩི་བ།དཀར་ནག་ཤན་འབྱེད་མཁན་ཞིག་བྱ་དགོས་པའི་དྲན་སྐུལ་ཡང་ཡང་བྱེད་ཀྱིན་འདུག